คนไข้ชาย อายุ18 รู้สึกปวดหน้าอกซ้าย เมื่อมีการก้มลง หรือนั่งตัวโน้มลงทำกิจกรรมต่างๆ รู้สึกเหมือนมีอะไรตีขึ้นมา ที่อก คิดว่าน่าจะเป็นอาการกดไหลย้อน คิด ว่ามีโอกาสเป็งโรคอย่างอื่นไหม แล้วจะรักษาขั้นเบื้องต้นอย่างไร กินยาอะไร ขอบครับ ปล. คนไข้ไม่มีอาการแรกซ้อนใด มีโรคประจำตัวภูมิแพ้ คัดจมูก คนไข้น้ำหนัก 54 สน 166 อัตราการเต้นหัวใจวัดครั้งล่าสุด 2วันที่แล้ว อยู่ที่ 100ครั้ง\นาที
สวัสดีค่ะ อาการเจ็บหน้าอกขวา ตอนก้มลงนั้น อาจจะมีสาเหตุมาจาก กระดูกอ่อนหรือกล้ามเนื้ออักเสบตามหลังการใช้งาน หรือการถูกกระแทกที่บริเวณดังกล่าวได้ อาจสัมพันธ์กับท่าทาง มีจุดกดเจ็บที่ชัดเจน สาเหตุอื่นๆที่อาจเป็นไปได้ เช่นปลายประสาทอักเสบ กรดไหลย้อน แต่ก็ไม่น่าจะสัมพันธ์กับท่าทาง แต่สัมพันธ์กับมื้ออาหาร การลงนอน หรือมีเยื่อหุ้มปอดหรือเยื่อหุ้มหัวใจอักเสบ แต่พบได้น้อย และมักเจ็บสัมพันธ์กับการหายใจในเบื้องต้นรับประทานยาแก้ปวดเพื่อบรรเทาอาการได้ ระวังการกระทบกระแทกที่บริเวณดังกล่าว งดยกของหนัก รับประทานอาหารให้ตรงเวลา ไม่กินแล้วนอนลงทันทีสังเกตอาการค่ะ ถ้าอาการไม่ดีขึ้นหลังปรับพฤติกรรมเองดูแล้ว เจ็บมากจนทำงานต่างๆไม่ได้ตามปกติ ควรไปพบแพทย์